b'\n_START_ARTICLE_\nEly\n_START_PARAGRAPH_\nEly er en domkirkeby i Cambridgeshire i England, der ligger ca. 23 km fra Cambridge. Med et indbyggertal p\xc3\xa5 15.102 er byen den tredjemindste domkirkeby (city) i England (efter Wells og City of London) og den sjettemindste i Storbritannien._NEWLINE_Ely ligger ved floden Great Ouse og var en betydningsfuld havneby til det 18. \xc3\xa5rhundrede. Byen har en imponerende katedral, som suver\xc3\xa6nt er den dominerende bygning i byen. Knud den Store har set den.\n_START_SECTION_\nEtymologi\n_START_PARAGRAPH_\nDet siges at navnet Ely kommer fra det engelske ord for \xc3\xa5l (eel) og endelsen -y der betyder \xc3\xb8, alts\xc3\xa5 \xc3\x85lenes \xc3\x98. Det kan v\xc3\xa6re rigtigt, da Ely l\xc3\xa5 som en \xc3\xb8 i det lave Fenland, der f\xc3\xb8rst blev indd\xc3\xa6mmet i det 18. \xc3\xa5rhundrede.\n_START_SECTION_\nVenskabsbyer\n_START_PARAGRAPH_\nEly er venskabsby med den danske by Ribe.'